Sziasztok 😊

A mai órán folytatjuk az olvasást a 17. Oldalon. A mai nap nagyon sok érdekes új szót fogunk megtanulni, amelyet életetek végéig használni fogtok- nyugodtan meg lehet kérdezni aput, anyut vagy a nagyiékat, ha nem hisztek nekem.

Előtte viszont jöjjön a napi 3 kérdés:

1. Lapozzatok vissza a könyvben vagy a füzetben és írjatok le 1 bizonyítékot, hogy miért hisszük, hogy a Föld gömbölyű -
2. Van a Holdnak saját fénye? –
3. Írjátok le a Hold fázisait (4 van, a füzetbe le is rajzoltuk) -

2. feladat. Olvassátok el a 17. oldalon odáig, hogy: A Déli-sark körül terül el az **Antarktisz** /Antarktída, melynek állandó lakói nincsenek, ugyanis jelentős része jéggel és hóval borított.

**3.Feladat leírni a jegyzetet, amit itt olvastok- VIGYÁZAT!!!! HOSSZÚ, de nagyon fontos- *aki kérdezné 1 sort ki lehet hagyni az előző órai anyag után és ami sötéttel van kiemelve azt színessel kell írni (Ha nincs színesed, akkor húzd alá):***

Az óceánok általában kisebb részeikkel, **tengereikkel és öbleikkel** kapcsolódnak a szárazföldekhez. A szárazföld kisebb részét, amelyet tenger vesz körül, **szigetnek nevezzük.**  A **félsziget** a szárazföldhöz kapcsolódik. A tenger, óceán vagy tó nyúlványa a szárazföldbe az **öböl.**  A tengernek két szárazföld közötti keskeny része, a **tengerszoros** (csatorna).

! Csatornának nevezzük azt az emberi építményt, amely tengereket vagy óceánokat köt össze.

A szárazföld részeit **világrészeknek** nevezzük. A legnagyobb világrész **Ázsia (Ázia)**, a sorrendben második **Amerika.**  A mi világrészünk **Európa,** tőle délre terül el **Afrika.**  A lekisebb lakott világrész **Ausztrália (Austrália).**  A Déli-sark körül terül el az **Antarktisz (Antarktída).**

*Szorgalmi feladat: Rajzoljátok le a következő képet, ami a kontinenseket mutatja be.*



A házi feladatot – a 3 kérdést és a leírt jegyzetet- vagy a szokásos email címemre: timeanzsszombathyho@gmail.com vagy az osztályfőnökön keresztül is küldhetitek 😊

További szép napot és jó munkát.